צבת צימות

צבת צימות (באנגלית: Blasting Cap Crimping Plier) הוא מכשיר מכני ידני (פלייר) שיוצר במיוחד עבור אנשי החבלה. כלי פשוט אחד המשמש לארבע פעולות שונות:
 הסרת בידוד של חוטי חשמל המשמשים את אנשי החבלה לחיבור מטעני נפץ.
 חיבור מכני חזק ואמין של פתיל ההשהיה לנפץ באמצעות פעולת הלחיצה.
 הברגה על ידי הקצה של ידית אחת העשוי בצורת מברג.
 חירור בתוך חומר נפץ להכנסת נפצים על ידי הקצה של הידית השנייה העשוי בצורת חוד.

המכשיר שימש בצורה נרחבת את אנשי ההנדסה הקרבית והחבלה ברחבי העולם בתקופת מלחמת העולם השנייה ובשנים שלאחריה עד ימים אלה.
שימש גם את אנשי החבלה בארץ במהלך מלחמת העצמאות. שימש את שני החבלנים בהקמת מערך החסימות במחסום כפר ורבורג במאי 1948.

כלי עבודה
הנדסה צבאית